CELEX: 32009D0489
Language: lv
Date: 2009-06-16 00:00:00
Title: 2009/489/EK: Komisijas Lēmums ( 2009. gada 16. jūnijs) par Kopienas nostāju attiecībā uz pārvaldības organizāciju, kuras izveidotas saskaņā ar Amerikas Savienoto Valstu valdības un Eiropas Kopienas Nolīgumu par biroja iekārtu energoefektivitātes marķēšanas programmu koordinēšanu, lēmumu pārskatīt datoru specifikācijas Nolīguma C pielikuma VIII daļā (Dokuments attiecas uz EEZ)

24.6.2009   
            
            
               LV
            
            
               Eiropas Savienības Oficiālais Vēstnesis
            
            
               L 161/16
            
         
      KOMISIJAS LĒMUMS
   
   (2009. gada 16. jūnijs)
   par Kopienas nostāju attiecībā uz pārvaldības organizāciju, kuras izveidotas saskaņā ar Amerikas Savienoto Valstu valdības un Eiropas Kopienas Nolīgumu par biroja iekārtu energoefektivitātes marķēšanas programmu koordinēšanu, lēmumu pārskatīt datoru specifikācijas Nolīguma C pielikuma VIII daļā
   (Dokuments attiecas uz EEZ)
   (2009/489/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 18. decembra Lēmumu 2006/1005/EK par Amerikas Savienoto Valstu valdības un Eiropas Kopienas Nolīgumu par biroja iekārtu energoefektivitātes marķēšanas programmu koordinēšanu (1) un jo īpaši tā 4. panta 3. punktu,
   tā kā:
   
               (1)
            
            
               Nolīgumā paredzēts, ka Eiropas Komisijai kopā ar ASV Vides aizsardzības aģentūru (EPA) jāizstrādā datoru II līmeņa specifikācijas, tādējādi grozot Nolīguma C pielikumu.
            
         
               (2)
            
            
               Kopienas nostāja attiecībā uz specifikāciju grozījumu ir jānosaka Komisijai.
            
         
               (3)
            
            
               Šajā lēmumā noteiktajos pasākumos ievērots Eiropas Energy Star padomes atzinums, kas minēts 8. pantā Eiropas Parlamenta un Padomes 2008. gada 15. janvāra Regulā (EK) Nr. 106/2008 par biroja iekārtu energoefektivitātes marķēšanas programmu (2).
            
         
               (4)
            
            
               No 2009. gada 1. jūlija datoru specifikācijas C pielikuma VIII daļā jāatceļ un jāaizstāj ar šim lēmumam pievienotajām specifikācijām,
            
         IR NOLĒMUSI ŠĀDI.
   Vienīgais pants
   Nostājai, kura Eiropas Kopienai jāpieņem attiecībā uz pārvaldības organizāciju, kuras izveidotas saskaņā ar Amerikas Savienoto Valstu valdības un Eiropas Kopienas Nolīgumu par biroja iekārtu energoefektivitātes marķēšanas programmu koordinēšanu, lēmumu par to datoru specifikāciju pārskatīšanu, kas iekļautas Nolīguma C pielikuma VIII daļā, jāpamatojas uz pievienoto lēmuma projektu.
   
      Briselē, 2009. gada 16. jūnijā
      
         
            Komisijas vārdā —
         
            priekšsēdētāja vietnieks
         
         Antonio TAJANI
         
      
   
   
      (1)  OV L 381, 28.12.2006., 24. lpp.
   
      (2)  OV L 39, 13.2.2008., 1. lpp.
   
      PIELIKUMS
      
         LĒMUMA PROJEKTS
         (…),
         ko pārvaldības organizācijas, kuras izveidotas saskaņā ar Amerikas Savienoto Valstu valdības un Eiropas Kopienas Nolīgumu par biroja iekārtu energoefektivitātes marķēšanas programmu koordinēšanu, pieņēmušas par Nolīguma C pielikuma VIII daļā iekļauto datoru specifikāciju pārskatīšanu
         PĀRVALDĪBAS ORGANIZĀCIJAS,
         ņemot vērā Amerikas Savienoto Valstu valdības un Eiropas Kopienas Nolīgumu par biroja iekārtu energoefektivitātes marķēšanas programmu koordinēšanu un jo īpaši tā XII pantu,
         tā kā C pielikuma VIII daļā iekļautās datoru pirmā līmeņa specifikācijas, kas ir spēkā kopš 2007. gada 20. jūlija, ir jāatceļ un jāaizstāj ar otrā līmeņa specifikācijām,
         IR NOLĒMUŠAS ŠĀDI.
         Nolīguma C pielikuma VIII iedaļā iekļautās datoru specifikācijas tiek atceltas un aizstātas ar šā Lēmuma pielikumā iekļautajām specifikācijām, kuras stājas spēkā ar 2009. gada 1. jūliju.
         Šo lēmumu, kas sastādīts divos eksemplāros, paraksta līdzpriekšsēdētāji.
         
            Vašingtonā, […]
            
               (…)
               
                  ASV Vides aizsardzības aģentūras vārdā
               
            
            Briselē, […]
            
               (…)
               
                  Eiropas Kopienas vārdā
               
            
         
      
      
         PIELIKUMS
         
            NOLĪGUMA C PIELIKUMA VIII iedaļa
         
         VIII.   DATORU SPECIFIKĀCIJAS
         1.   DEFINĪCIJAS
         
         A.   Dators: ierīce, kas veic loģiskās operācijas un apstrādā datus. Datorā ir vismaz: 1) centrālais procesors (CPU) operāciju veikšanai; 2) lietotāja ievadierīces, piemēram, tastatūra, pele, ciparotājs vai spēļu vadības ierīce; un 3) datora displejs informācijas izvadei. Šajā specifikācijā datori ir gan stacionārie, gan portatīvie, tostarp galddatori, integrēti galddatori, piezīmjdatori, mazserveri, plānie klienti un darbstacijas. Lai gan datoriem jābūt spējīgiem izmantot ievadierīces un datora displejus (kā iepriekš norādīts 2. un 3. punktā), piegādājot datorsistēmas, šīm ierīcēm nav jābūt komplektā iekļautām tikai tāpēc, lai dators atbilstu šai definīcijai.
         
            Komponenti
         
         B.   Datora displejs: displeja un ar to saistītie elektroniskie komponenti, savietoti vienā atsevišķā korpusā vai datora korpusā (piemēram, piezīmjdatorā vai integrētā galddatorā), kas spēj atveidot no datora izvadinformāciju, izmantojot vienu vai vairākus ievades veidus, piemēram, VGA, DVI, Display Port un/vai IEEE 1394. Datora displeja tehnoloģijas piemēri ir katodstaru lampa (CRT) un šķidro kristālu displejs (LCD).
         C.   Diskrētais grafikas procesors (GPU): grafikas procesors, kuram ir lokālās atmiņas kontrollera saskarne un lokālā grafikas apstrādes atmiņa.
         D.   Ārējs barošanas bloks: komponents, kas ievietots atsevišķā fiziskā korpusā, kurš atrodas ārpus datora korpusa un kura uzdevums ir pārveidot no energotīkla pievadīto maiņstrāvu zemāka sprieguma(-u) līdzstrāvā, lai darbinātu datoru. Ārējais barošanas bloks jāsavieno ar datoru, izmantojot apmaināmu vai neapmaināmu kontaktspraudni/kontaktrozeti, kabeli, vairākdzīslu vadu vai citu vadu.
         E.   Iekšējs barošanas bloks: komponents, kas atrodas datora korpusā un kura uzdevums ir pārveidot no elektrotīkla pievadīto maiņstrāvu zemāka sprieguma(-u) līdzstrāvā, lai darbinātu datora komponentus. Šajā specifikācijā iekšējam barošanas blokam jāatrodas datora korpusā, bet ne uz datora pamatplates. Barošanas blokam jābūt savienotam ar energotīklu, izmantojot vienu kabeli bez elektriskās starpshēmas starp barošanas bloku un energotīklu. Turklāt visiem elektriskajiem savienojumiem starp barošanas bloku un datora komponentiem (izņemot līdzstrāvas savienojumu ar integrētā galddatora displeju), jāatrodas datora korpusā (t. i., nedrīkst būt ārēju kabeļu, kas barošanas bloku savienotu ar datoru vai atsevišķiem komponentiem). Iekšējos līdzstrāvas-līdzstrāvas pārveidotājus, ko izmanto, lai vienu līdzstrāvas spriegumu no ārējā barošanas bloka pārveidotu vairākos spriegumos izmantošanai datorā, neuzskata par iekšējiem barošanas blokiem.
         
            Datora tipi
         
         F.   Galddators: dators, kura galvenais bloks paredzēts pastāvīgai izvietošanai noteiktā vietā, bieži – uz galda vai grīdas. Galddators nav paredzēts pārnēsāšanai; ar to izmanto ārēju datora displeju, tastatūru un peli. Galddators ir paredzēts plašam mājas un biroja lietojumu klāstam.
         G.   Mazserveris: dators, kurā parasti izmanto galddatora komponentus galddatora korpusā, bet ko paredzēts lietot galvenokārt kā datu glabāšanas resursdatoru citiem datoriem. Lai datoru uzskatītu par mazserveri, tam ir jābūt šādām īpašībām:a)izmantots pjedestāla (pedestal) tipa, torņa (tower) tipa vai cits tipveida galddatora korpuss tā, ka visi datu apstrādes, glabāšanas un tīkla saskarnes komponenti ir ievietoti vienā korpusā/ražojumā;b)tas paredzēts ekspluatācijai 24 stundas dienā un 7 dienas nedēļā, un neparedzētais zaudlaiks ir ļoti īss (apmēram dažas stundas gadā);c)tas spēj darboties vidē ar vairākiem lietotājiem, vienlaikus apkalpojot vairākus caur tīklus pieslēgtus klientdatorus;d)tas ir paredzēts izmantošanai ar nozarē akceptētu mājas vai mazjaudīga servera lietojumu operētājsistēmu (piemēram, Windows Home Server, Mac OS X Server, Linux, UNIX, Solaris);e)mazserveri ir paredzēti tādiem uzdevumiem kā tīkla infrastruktūras pakalpojumu nodrošināšana (piem., arhivēšana) un datu/multivides failu mitināšana. Šie ražojumi nav paredzēti tam, lai to primārais uzdevums būtu informācijas apstrāde citām sistēmām vai tīmekļa serveru darbināšana;f)šī specifikācija neattiecas uz datorserveriem, kas definēti ENERGY STAR Version 1.0 Computer Server specifikācijā. Šīs specifikācijas aptvertie mazserveri ir tikai tie datori, ko pārdod tikai tādai ekspluatācijai, kas neparedz ekspluatāciju datu centros (piemēram, ekspluatācijai mājsaimniecībā vai nelielā uzņēmumā).H.   Integrēts galddators: galddatora sistēma, kurā dators un datora displejs funkcionē kā vienots bloks, kam maiņstrāva pievadīta pa vienu kabeli. Integrētiem galddatoriem ir divas iespējamas formas: 1) sistēma, kurā datora displejs un dators ir fiziski apvienoti vienā blokā; vai 2) sistēma, kas konstruēta kā vienota sistēma, kurā datora displejs ir atsevišķs, bet savienots ar galveno korpusu ar līdzstrāvas barošanas kabeli, un gan dators, gan datora displeju darbina no viena barošanas bloka. Kā galddatoru apakškategorija, integrēti galddatori parasti ir konstruēti tā, lai nodrošinātu funkcionalitāti, kas līdzvērtīga galddatoru sistēmu funkcionalitātei.
         I.   Plānais klients: dators ar neatkarīgu barošanas bloku, kurš primārās funkcionalitātes nodrošināšanai izmanto savienojumu ar attālinātiem skaitļošanas resursiem. Lielākā daļa skaitļošanas procesa (piemēram, programmizpilde, datu glabāšana, mijiedarbība ar citiem interneta resursiem utt.) notiek, izmantojot attālinātos skaitļošanas resursus. Šīs specifikācijas aptvertie plānie klienti ir tikai tās ierīces, kam nav datorā integrēta rotācijas tipa datu nesēja. Tādam plānā klienta galvenajam blokam, uz ko attiecas šī specifikācija, ir jābūt paredzētam novietošanai pastāvīgās atrašanās vietā (piemēram, uz galda), nevis pārnēsāšanai.
         J.   Piezīmjdators: dators, kas tieši paredzēts, lai tas būtu pārnesams un to varētu darbināt ilgāku laiku vai nu ar, vai bez tieša savienojuma ar maiņstrāvas barošanas bloku. Piezīmjdatoriem jāizmanto integrēts datora displejs, un tiem jāspēj darboties ar integrētu akumulatoru vai citu pārnesamu barošanas bloku. Turklāt lielākajai daļai piezīmjdatoru ir ārējs barošanas bloks, integrēta tastatūra un rādītājierīce. Piezīmjdatori parasti ir paredzēti nodrošināt funkcionalitāti, kas līdzvērtīga galddatoru funkcionalitātei, tostarp nodrošinātu tādas programmatūras izmantošanu, kuru funkcionalitāte ir līdzvērtīga galddatoros izmantotās programmatūras funkcionalitātei. Šajā specifikācijā dokstacijas uzskata par palīgierīcēm, un tādēļ tās nav ietvertas ar piezīmjdatoriem saistītajos izpildes līmeņos, kas turpmāk izklāstīti 3. iedaļā. Planšetdatorus, kam papildus citām ievadierīcēm vai to vietā var būt skārienjutīgs ekrāns, šajā specifikācijā uzskata par piezīmjdatoriem.
         K.   Darbstacija: jaudīgs, vienam lietotājam paredzēts dators, ko parasti izmanto grafikas lietojumiem, datorizētajai projektēšanai, programmatūras izstrādei, finanšu un zinātniskiem lietojumiem, kā arī citiem uzdevumiem, kuru izpildei vajadzīga augsta skaitļošanas jauda. Lai datoru uzskatītu par darbstaciju, tam jāatbilst šādiem parametriem:a)tas jāpārdod kā darbstacija;b)vidējam starpatteiču laikam (MTBF) jābūt vismaz 15000 stundām, kas pamatojas vai nu uz Bellcore TR-NWT-000332 (6. izdevums, 12/97), vai uz praktiskā ekspluatācijā apkopotiem datiem;c)tam jāatbalsta kļūdu labojošs kods (ECC) un/vai buferatmiņa.Turklāt darbstacijai jāatbilst trijiem no šādiem sešiem neobligātiem parametriem:d)tai ir papildu barošanas izvads jaudīgas grafikas kartes atbalstam (piemēram, PCI-E 6 kontakttapu 12 V papildu barošanas izvads);e)papildus grafikas kartes(-u) slotam(-iem) un/vai PCI-x atbalstam uz sistēmas mātesplates ir vismaz x8 PCI-E standarta ligzda);f)tā neatbalsta atmiņas vienlīdzīgas koplietošanas (UMA) grafiku;g)tajā ir piecas vai vairāk PCI, PCIe vai PCI-X spraugu;h)tā spēj nodrošināt daudzprocesoru atbalstu diviem vai vairākiem procesoriem (jāatbalsta fiziski atsevišķi procesori un/vai ligzdas, t. i., prasība netiek izpildīta, ja ir nodrošināts atbalsts vienam daudzkodolu procesoram);i)tai piešķirtas vismaz divu neatkarīgu programmatūras pārdevēju (ISV) ražojumu sertifikācijas; sertifikācijas process var vēl būt nepabeigts, bet tas jāpabeidz 3 mēnešu laikā pēc atbilstības apstiprināšanas.
            Darba režīmi
         
         L.   Izslēgts: režīms, kurā ražojums patērē vismazāk enerģijas, kuru lietotājs nevar izslēgt (ietekmēt) un kurš var saglabāties nenoteiktu laiku, kad ražojums ir pieslēgts energotīklam un tiek izmantots atbilstīgi ražotāja norādījumiem. ACPI standarta sistēmām režīms “Izslēgts” atbilst ACPI sistēmas S5 līmenim.
         M.   Miega režīms: energoekonomisks stāvoklis, kurā dators spēj pāriet automātiski pēc neaktivitātes perioda vai ko var manuāli izvēlēties. Ar miega režīma funkciju aprīkots dators, reaģējot uz aktivitāti tīklā vai uz darbībām, kas veiktas ar lietotāja saskarnes ierīcēm, var “uzmosties” 5 sekundēs vai īsākā laikā (laika intervāls no modināšanas notikuma iniciēšanas līdz brīdim, kad sistēma ir pilnīgi izmantojuma un displejā ir atjaunots attēls). ACPI standarta sistēmām miega režīms parasti atbilst ACPI sistēmas S3 līmenim (suspend to RAM).
         N.   Dīkstāve: stāvoklis, kad ir ielādēta operētājsistēma un cits programmnodrošinājums, ir izveidots lietotāja profils, dators neatrodas miega režīmā un darbina tikai tās lietojumprogrammas, kuras sistēma startē pēc noklusējuma.
         O.   Aktīvais režīms: šajā režīmā dators izpilda lietderīgu darbu, reaģējot uz a) pirmo vai laiksakritīgām lietotāja ievaddarbībām vai uz b) pirmo vai laiksakritīgu instrukciju, kas saņemta pa tīklu. Šis režīms aptver aktīvu apstrādi, datu meklēšanu atmiņas ierīcē, atmiņā vai kešatmiņā, tostarp dīkstāves laiku starp lietotāja veiktām ievaddarbībām un pirms pārejas uz energoekonomisku režīmu.
         P.   Tipiskais energopatēriņš (TEC – Typical Electricity Consumption): datoru energoefektivitātes testēšanas un salīdzināšanas paņēmiens, kurā galvenā uzmanība tiek pievērsta ražojuma tipiskajam energopatēriņam, reprezentatīvu laika posmu atrodoties normālos ekspluatācijas apstākļos. Galddatoriem un piezīmjdatoriem galvenais TEC pieejas kritērijs ir gada tipiskais elektroenerģijas patēriņš kilovatstundās (kWh), ko aprēķina, izmantojot vidējā ekspluatācijas režīma jaudas mērījumus, kas gradēti pēc teorētiskā tipiskā lietojumparadumu profila (darba cikls). Darbstacijām prasības ir balstītas uz TEC jaudas vērtību, kura aprēķināta pēc ekspluatācijas režīma energopatēriņa, maksimālās jaudas un teorētiskā darba cikla.
         
            Tīklošana un energopatēriņa pārvaldība
         
         Q.   Tīkla saskarne: komponenti (aparatūra un programmatūra), kuru galvenā funkcija ir ļaut datoram sazināties, izmantojot vienu vai vairākas tīkla tehnoloģijas. Tīkla saskarnes piemēri: IEEE 802.3 (Ethernet) un IEEE 802.11 (Wi-Fi).
         R.   Aktivizēšanas notikums: lietotāja izraisīts, ieprogrammēts vai ārējs notikums vai stimuls, kas izraisa datora pāreju no miega vai izslēgta stāvokļa aktīvā darbības režīmā. Modināšanas notikumi var būt šādi (bet ne tikai šādi): peles kustība, taustiņu nospiešana, vadības ierīces darbība, reāllaika pulksteņnotikums vai pogas nospiešana uz korpusa un tādi ārēji notikumi, kas impulsu nodrošina ar tālvadību, pa tīklu, izmantojot modemu u. tml.
         S.   Aktivizēšana caur lokālo tīklu (WOL): funkcija, ka ļauj datoram iziet no miega vai režīma “Izslēgts”, ja caur Ethernet saņemts attiecīgs tīkla pieprasījums.
         T.   Pilnīga savienojamība ar tīklu: datora spēja uzturēt savu klātbūtni tīklā, datoram atrodoties miega režīmā, un intelektiski iziet no miega režīma, ja pieprasīta datu apstrādes turpināšana (tostarp laiku pa laikam notiekoša datu apstrāde, kas vajadzīga, lai uzturētu datora klātbūtni tīklā). Uzturēt klātbūtni tīklā – tas var nozīmēt saskarnes vai tīkla adreses iegūšanu (un saglabāšanu, ja tās ir piešķirtas), reaģēt uz pieprasījumiem, kas saņemti no citiem tīkla mezgliem, vai uzturēt pastāvošos savienojumus ar tīklu, datoram atrodoties miega režīmā. Saskaņā ar šo definīciju datora, tā tīkla servisu un lietojumu klātbūtne tīklā tiek saglabāta arī tad, ja dators atrodas miega režīmā. No tīkla viedokļa dators, kas atrodas miega režīmā un saglabā pilnīgu savienojamību ar tīklu, ir funkcionāli līdzvērtīgs dīkstāvē esošam datoram, ja runā par kopīgiem lietojumiem un lietojumparadumu profiliem. Miega režīmā pilnīga savienojamība ar tīklu neaprobežojas tikai ar konkrētu protokolu kopu, tā var attiekties arī uz lietojumiem, kas instalēti pēc sākotnējā instalācijas procesa.
         
            Tirdzniecības un piegādes kanāli
         
         U.   Uzņēmumu kanāli: uzņēmumu kanālus parasti izmanto lieli un vidēji uzņēmumi, valsts iestādes, izglītības iestādes vai citas struktūras, kas iegādājas datorus, ko izmanto pārvaldītās klientservera vidēs.
         V.   Modeļa numurs: unikāls tirdzniecības nosaukums, kas piešķirts konkrētai, iepriekš noteiktai vai klienta izraudzītai aparatūras/programmnodrošinājuma konfigurācijai (t. i., operētājsistēma, tipi vai procesori, atmiņa, GPU utt.).
         W.   Modeļa nosaukums: tirdzniecības nosaukums, kurā iekļauta norāde uz personālā datora modeļa saimes numuru un ražojuma apraksts (vai norādes par zīmolu).
         X.   Ražojumu grupa [saime]: vispārējs apzīmējums, kas piešķirts kādas grupas datoriem, kur montāžai parasti izmantota vienāda korpusa un mātesplates kombinācija, taču šī datoru grupa bieži vien aptver simtiem dažādu aparatūras un programmnodrošinājuma konfigurāciju.
         2.   ATBILSTOŠI RAŽOJUMI
         
         Lai datoram apstiprinātu atbilstību ENERGY STAR prasībām, tam jāatbilst datora definīcijai un vienam no iepriekš minētajiem 1. iedaļā iekļautajiem ražojumu aprakstiem. Datoru veidi, kas tiesīgi (un kas nav tiesīgi) saņemt ENERGY STAR marķējumu, uzskaitīti nākamajā tabulā.
         
                     Ražojumi, uz ko attiecas šī specifikācija (5.0 versija)
                  
                  
                     Ražojumi, uz ko neattiecas šī specifikācija (5.0 versija)
                  
               
                     
                                 —
                              
                              
                                 Galddatori
                              
                           
                                 —
                              
                              
                                 Integrēti galddatori
                              
                           
                                 —
                              
                              
                                 Piezīmjdatori
                              
                           
                                 —
                              
                              
                                 Darbstacijas
                              
                           
                                 —
                              
                              
                                 Mazserveri
                              
                           
                                 —
                              
                              
                                 Plānie klienti
                              
                           
                  
                     
                                 —
                              
                              
                                 Datorserveri (kas aprakstīti datorserveru specifikācijas 1.0 versijā)
                              
                           
                                 —
                              
                              
                                 Rokas datori, personālie ciparasistenti, viedie tālruņi
                              
                           
               3.   ENERGOEFEKTIVITĀTE UN ENERGOPATĒRIŅA PĀRVALDĪBAS KRITĒRIJI
         
         Lai apstiprinātu datora atbilstību ENERGY STAR prasībām, tam jāatbilst šādām prasībām. 5.0 versijas spēkā stāšanās datums ir norādīts šīs specifikācijas 5. iedaļā.
         A.   Barošanas bloka efektivitātes prasības
         
         Prasības piemēro visām ražojumu kategorijām, uz kurām attiecas ENERGY STAR datorspecifikācija.
         
                     a)
                  
                  
                     Datori ar iekšējo barošanas bloku: vismaz 85 % energoefektivitāte pie 50 % nominālās izejas jaudas un vismaz 82 % obligātā energoefektivitāte pie 20 % un 100 % nominālās izejas jaudas, kur jaudas koeficients ir > 0,9 pie 100 % nominālās izejas jaudas.
                  
               
                     b)
                  
                  
                     Datori ar ārējo barošanas bloku: Ārējiem barošanas blokiem, kurus tirgo komplektācijā ar ENERGY STAR datoriem, ir jābūt apstiprinātai atbilstībai ENERGY STAR prasībām vai jāizpilda tukšgaitas un aktīva režīma efektivitātes prasībām, kas izklāstītas ENERGY STAR (2.0 versija) programmas prasībās viena sprieguma ārējiem maiņstrāvas–maiņstrāvas un maiņstrāvas–līdzstrāvas barošanas blokiem (Program Requirements for Single Voltage External AC-AC and AC-DC Power Supplies, Version 2.0). ENERGY STAR specifikācija un atbilstīgo ražojumu saraksts publicēts interneta vietnē www.energystar.gov/powersupplies. Piezīme: šī veiktspējas prasība attiecas arī uz vairāku spriegumu izejas ārējiem barošanas blokiem, kas testēti saskaņā ar iekšējo barošanas bloku testēšanas paņēmienu, kas minēts 4. iedaļā.
                  
               B.   Efektivitātes un veiktspējas prasības
         
         1.   Galddatori, integrētie galddatori un piezīmjdatori
         
         
            Galddatoru kategorijas TEC kritērijiem
         
         Lai noteiktu TEC vērtību, galddatoriem un integrētajiem galddatoriem jāatbilst šeit definētajai A, B, C vai D kategorijai:
         
                     a)
                  
                  
                     A kategorija – visus galddatorus, kas neatbilst B, C vai D kategorijai, attiecībā uz atbilstību ENERGY STAR prasībām uzskata par A kategorijas datoriem;
                  
               
                     b)
                  
                  
                     B kategorija – lai atbilstu B kategorijai, galddatoriem jābūt:
                     
                                 —
                              
                              
                                 diviem fiziskiem kodoliem, un
                              
                           
                                 —
                              
                              
                                 diviem gigabaitiem (GB) sistēmas atmiņas;
                              
                           
               
                     c)
                  
                  
                     C kategorija – lai atbilstu C kategorijai, galddatoriem jābūt:
                     
                                 —
                              
                              
                                 vairāk nekā diviem fiziskiem kodoliem.
                              
                           Papildus minētajām prasībām modeļiem, kas atbilst C kategorijai, jāatbilst vismaz vienai no šādām konfigurācijām:
                     
                                 —
                              
                              
                                 vismaz divi gigabaiti (GB) sistēmas atmiņas, un/vai
                              
                           
                                 —
                              
                              
                                 diskrētais GPU;
                              
                           
               
                     d)
                  
                  
                     D kategorija – lai atbilstu D kategorijai, galddatoriem jābūt:
                     
                                 —
                              
                              
                                 vismaz četriem fiziskajiem kodoliem.
                              
                           Papildus minētajām prasībām modeļi, kas atbilst D kategorijai, jāatbilst vismaz vienai no šādām konfigurācijām:
                     
                                 —
                              
                              
                                 vismaz četri gigabaiti (GB) sistēmas atmiņas, un/vai
                              
                           
                                 —
                              
                              
                                 diskrētais GPU, kura kadru bufera platums ir lielāks par 128 bitiem.
                              
                           
               
            Piezīmjdatoru kategorijas TEC kritērijiem
         
         Lai noteiktu TEC vērtību, piezīmjdatoriem jāatbilst šeit definētajai A, B vai C kategorijai:
         
                     a)
                  
                  
                     A kategorija – visus piezīmjdatorus, kas neatbilst B vai C kategorijai, attiecībā uz atbilstību ENERGY STAR prasībām uzskata par A kategorijas datoriem;
                  
               
                     b)
                  
                  
                     B kategorija – lai atbilstu B kategorijai, piezīmjdatoriem jābūt:
                     
                                 —
                              
                              
                                 diskrētajam GPU;
                              
                           
               
                     c)
                  
                  
                     C kategorija – lai atbilstu C kategorijai, piezīmjdatoriem jābūt:
                     
                                 —
                              
                              
                                 diviem vai vairākiem fiziskiem kodoliem,
                              
                           
                                 —
                              
                              
                                 divus gigabaitus (GB) lielai vai lielākai sistēmas atmiņai, un
                              
                           
                                 —
                              
                              
                                 diskrētajam GPU, kura kadru bufera platums ir lielāks par 128 bitiem.
                              
                           
               
            TEC (galddatoru un piezīmjdatoru ražojumu kategorijas).
         
         Nākamajās tabulās norādītas obligātās TEC vērtības, kas iestrādātas specifikācijas 5.0 versijā. 1. tabulā norādītas 5.0 versijā iestrādātās TEC prasības, savukārt 2. tabulā ir norādīti koeficienti katram ekspluatācijas režīmam (pa ražojumu veidiem). TEC aprēķina, izmantojot šādu formulu.
         ETEC = (8 760/1 000) · (Poff · Toff + Psleep · Tsleep + Pidle · Tidle),
         kur visi Px ir jauda vatos, visi Tx ir laiks, kas izteikts procentos no gada, un TEC ETEC ir norādīts kilovatstundās (kWh) un raksturo gada energopatēriņu, aprēķinos ņemot vērā 2. tabulā norādītos režīmu koeficientus.
         1.   tabula
         
         
            ETEC prasības – galddatori un piezīmjdatori
         
         
                      
                  
                  
                     Galddatori un integrētie galddatori
                     (kWh)
                  
                  
                     Piezīmjdatori
                     (kWh)
                  
               
                     Piezīmjdatori
                  
                  
                     A kategorija: ≤ 148,0
                     B kategorija: ≤ 175,0
                     C kategorija: ≤ 209,0
                     D kategorija: ≤ 234,0
                  
                  
                     A kategorija: ≤ 40,0
                     B kategorija: ≤ 53,0
                     C kategorija: ≤ 88,5
                  
               
                     Korekcija atkarībā no komplektācijas
                  
               
                     Atmiņa
                  
                  
                     1 kWh (par katru GB virs pamatatmiņas)
                     
                        Pamatatmiņa:
                     
                     A, B un C kategorija
                     2 GB
                     D kategorija
                     4 GB
                  
                  
                     0,4 kWh (par katru GB virs 4)
                  
               
                     Augstākās klases grafikas karte (diskrētajiem GPU, kam ir norādītais kadru bufera platums)
                  
                  
                     A un B kategorija
                     35 kWh (kadru bufera platums ir 128 biti vai mazāk)
                     50 kWh (kadru bufera platums ir lielāks par 128 bitiem)
                     C, D kategorija
                     50 kWh (kadru bufera platums ir lielāks par 128 bitiem)
                  
                  
                     B kategorija
                     3 kWh (kadru bufera platums pārsniedz 64 bitus)
                  
               
                     Papildu iekšējā atmiņa
                  
                  
                     25 kWh
                  
                  
                     3 kWh
                  
               
            
         2.   tabula
         
         
            Ekspluatācijas režīma koeficienti – galddatori un piezīmjdatori
         
         
                     (%)
                  
               
                      
                  
                  
                     Galddatori
                  
                  
                     Piezīmjdatori
                  
               
                      
                  
                  
                     Parastais
                  
                  
                     Starpniekotājdators (1)
                     
                  
                  
                     Parastais
                  
                  
                     Starpniekotājdators (1)
                     
                  
               
                     Toff
                     
                  
                  
                     55
                  
                  
                     40
                  
                  
                     60
                  
                  
                     45
                  
               
                     Tsleep
                     
                  
                  
                     5
                  
                  
                     30
                  
                  
                     10
                  
                  
                     30
                  
               
                     Tidle
                     
                  
                  
                     40
                  
                  
                     30
                  
                  
                     30
                  
                  
                     25
                  
               2.   Darbstacijas
         
         
            PTEC (darbstaciju ražojumu kategorija)
         
         Nākamajās tabulās norādītas obligātās PTEC vērtības, kas iestrādātas specifikācijas 5.0 versijā. 3. tabulā norādītas 5.0 versijā iestrādātās PTEC prasības, savukārt 4. tabulā ir norādīti koeficienti katram ekspluatācijas režīmam. PTEC aprēķina, izmantojot šādu formulu.
         PTEC = 0,35 · Poff + 0,10 · Psleep + 0,55 · Pdīkstāves
         
         kur visi Px ir jauda (vatos).
         3.   tabula
         
         
            PTEC prasības – darbstacijas
         
         PTEC ≤ 0,28 · [Pmax + (# HDD · 5)]
         4.   tabula
         
         
            Ekspluatācijas režīma koeficients – darbstacijas
         
         
                     (%)
                  
               
                     Tizslēgts
                     
                  
                  
                     35
                  
               
                     Tmiega
                     
                  
                  
                     10
                  
               
                     Tdīkstāves
                     
                  
                  
                     55
                  
               
                     Piezīme: koeficienti ir ņemti vērā iepriekš dotajā PTEC aprēķina formulā.
                     
                  
               
            Vairākas grafikas ierīces (darbstacijas)
         
         Ja darbstacijas, kas ENERGY STAR prasības izpilda ar vienu grafikas ierīci, aprīko ar vairākām grafikas ierīcēm, tad – ar nosacījumu, ka papildu aparatūras konfigurācija (izņemot skaitu) ir identiska – tās var atbilst ENERGY STAR prasībām. Vairāku grafikas ierīču lietojums var būt šāds (bet ne tikai šāds): vairāku displeju darbināšana un resursu apvienošana [ganging] veiktspējas paaugstināšanai, vairāku GPU konfigurācija (piemēram, ATI Crossfire, NVIDIA SLI). Minētajos gadījumos un līdz tam, kamēr SPECviewperf® atbalstīs vairāku grafikas vairākdisku apstrādi, ražotāji, neveicot jaunu sistēmas testu, var par abām konfigurācijām iesniegt ar vienu grafikas ierīci aprīkotu darbstaciju testa datus.
         3.   Mazserveri
         
         Lai noteiktu dīkstāves vērtības, mazserveriem jāatbilst šeit definētajai A vai B kategorijai:
         
                     a)
                  
                  
                     A kategorija – visus mazserverus, kas neatbilst B kategorijai, attiecībā uz atbilstību ENERGY STAR prasībām uzskata par A kategorijas mazserveriem;
                  
               
                     b)
                  
                  
                     B kategorija – lai atbilstu B kategorijai, mazserveriem jābūt:
                     
                                 —
                              
                              
                                 procesoram(-iem), kam ir vairāk par 1 fizisko kodolu vai vairāk nekā vienam diskrētam procesoram, un
                              
                           
                                 —
                              
                              
                                 vismaz 1 gigabaitu lielai sistēmas atmiņai.
                              
                           
               6.   tabula
         
         
            Mazserveru efektivitātes prasības
         
         
                     Mazserveru ekspluatācijas režīma jaudas prasības
                  
               
                     Režīms “Izslēgts”: ≤ 2,0 W
                     Dīkstāve:
                     A kategorija: ≤ 50,0 W
                     B kategorija: ≤ 65,0 W
                  
               
                     Funkcija
                  
                  
                     Papildu jaudas pielaide
                  
               
                     Aktivizēšana caur lokālo tīklu (WOL)
                     Piemēro tikai tad, ja dators piegādāts ar iespējotu WOL)
                  
                  
                     + 0,7 W režīmam “Izslēgts”
                  
               4.   Plānie klienti
         
         Plāno klientu kategorijas dīkstāves kritērijiem: Lai noteiktu dīkstāves vērtības, plānajiem klientiem jāatbilst šeit definētajai A vai B kategorijai:
         
                     a)
                  
                  
                     A kategorija – visus plānos klientus, kas neatbilst B kategorijai, attiecībā uz atbilstību ENERGY STAR prasībām uzskata par A kategorijas plānajiem klientiem;
                  
               
                     b)
                  
                  
                     B kategorija – lai atbilstu B kategorijai, plānajiem klientiem:
                     
                                 —
                              
                              
                                 jāatbalsta lokālo multivides datu kodēšana un atkodēšana.
                              
                           
               7.   tabula
         
         
            Plāno klientu efektivitātes prasības
         
         
                     Plāno klientu ekspluatācijas režīmu prasības
                  
               
                     Režīms “Izslēgts”: ≤ 2 W
                     Miega režīms (ja tāds ir): ≤ 2 W
                     Dīkstāve
                     A kategorija: ≤ 12,0 W
                     B kategorija: ≤ 15,0 W
                  
               
                     Funkcija
                  
                  
                     Papildu jaudas pielaide
                  
               
                     Aktivizēšana caur lokālo tīklu (WOL)
                     (Piemēro tikai tad, ja dators piegādāts ar iespējotu WOL)
                  
                  
                     + 0,7 W miega režīmam
                     + 0,7 W režīmam “Izslēgts”
                  
               C.   Energopatēriņa pārvaldības prasības
         
         Ražojumiem ir jāizpilda 8. tabulā norādītās energopatēriņa pārvaldības prasības, turklāt jātestē ir to piegādes konfigurācija.
         8.   tabula
         
         
            Energopatēriņa pārvaldības prasības
         
         
                     Specifikācijas prasība
                  
                  
                      
                  
                  
                     Piemēro
                  
               
                     Piegādes prasības
                  
               
                     Miega režīms
                  
                  
                     Piegādes brīdī miega režīmam jābūt iestatītam tā, lai dators šajā režīmā pārietu, ja lietotājs 30 minūtes nav veicis nekādas darbības. Datoriem jāsamazina aktīvo 1 Gb/s Ethernet tīkla savienojumu datu pārraides ātrums, pārejot uz miega vai režīmu “Izslēgts”.
                  
                  
                     Galddatori
                  
                  
                     
                        
                  
               
                     Integrēti galddatori
                  
                  
                     
                        
                  
               
                     Piezīmjdatori
                  
                  
                     
                        
                  
               
                     Darbstacijas
                  
                  
                     
                        
                  
               
                      
                  
                  
                      
                  
               
                     Mazserveri
                  
                  
                      
                  
               
                     Plānie klienti
                  
                  
                      
                  
               
                     Displeja miega režīms
                  
                  
                     Ražojumus piegādā ar iestatītu displeja miega režīmu tā, lai šis režīms ieslēgtos, ja lietotājs 15 minūtes nav veicis nekādas darbības.
                  
                  
                     Galddatori
                  
                  
                     
                        
                  
               
                     Integrēti galddatori
                  
                  
                     
                        
                  
               
                     Piezīmjdator
                  
                  
                     
                        
                  
               
                     Darbstacijas
                  
                  
                     
                        
                  
               
                      
                  
                  
                      
                  
               
                     Mazserveri (ja ir datora displejs)
                  
                  
                     
                        
                  
               
                     Plānie klienti
                  
                  
                     
                        
                  
               
                     Energopatēriņa pārvaldības prasības tīklam
                  
               
                     Aktivēšana caur lokālo tīklu (WOL)
                  
                  
                     Visiem datoriem, kas spēj izmantot Ethernet, ir jāspēj iespējot un atspējot WOL miega režīmam.
                  
                  
                     Galddatori
                  
                  
                     
                        
                  
               
                     Integrēti galddatori
                  
                  
                     
                        
                  
               
                     Piezīmjdatori
                  
                  
                     
                        
                  
               
                     Darbstacijas
                  
                  
                     
                        
                  
               
                      
                  
                  
                      
                  
               
                     Mazserveri
                  
                  
                     
                        
                  
               
                     Plānie klienti (Tikai tad, ja centrāli pārvaldītā tīklā programmatūras atjaunināšanas procesu ierosina, datoriem atrodoties miega vai režīmā “Izslēgts”. Šī prasība neattiecas uz plānajiem klientiem, kuru klienta programmatūras atjaunināšanas standarta sistēmai nav vajadzīgs ieplānot laikposmu, kurā dators ir izslēgts.)
                  
                  
                     
                        
                  
               
                     Piemēro tikai tiem datoriem, kas piegādāti pa uzņēmumu kanāliem.
                     Datoriem, kas atbalsta Ethernet, ir jāizpilda viena no šīm prasībām:
                     
                                 —
                              
                              
                                 ja to ekspluatācijai izmanto maiņstrāvas barošanas bloku, tie jāpiegādā ar miega režīma iestatījumos iespējotu WOL (t. i., piezīmjdatori var automātiski atspējot WOL, ja tos atvieno no elektrotīkla); vai
                              
                           
                                 —
                              
                              
                                 ja uzņēmumam dators piegādāts ar atspējotu WOL, tad datoram jābūt nodrošinātam ar WOL iespējošanas režīmu, kas ir pienācīgi pieejams kā no klienta operētājsistēmas lietotāja saskarnes, tā arī no tīkla.
                              
                           
                  
                     Galddatori
                  
                  
                     
                        
                  
               
                     Integrēti galddatori
                  
                  
                     
                        
                  
               
                     Piezīmjdatori
                  
                  
                     
                        
                  
               
                     Darbstacijas
                  
                  
                     
                        
                  
               
                      
                  
                  
                      
                  
               
                     Mazserveri
                  
                  
                     
                        
                  
               
                     Plānie klienti (Tikai tad, ja centrāli pārvaldītā tīklā programmatūras atjaunināšanas procesu ierosina, datoriem atrodoties miega režīmā vai režīmā izslēgts. Šī prasība neattiecas uz plānajiem klientiem, kuru klienta programmatūras atjaunināšanas standarta sistēmai nav vajadzīgs ieplānot laikposmu, kurā dators ir izslēgts.)
                  
                  
                     
                        
                  
               
                      
                  
               
                     Aktivēšanas notikums:
                  
                  
                     Piemēro tikai tiem datoriem, kas piegādāti pa uzņēmumu kanāliem.
                     Datoriem, kas atbalsta Ethernet, jāspēj miega režīmā reaģēt gan uz attālinātiem (izmantojot tīklu), gan uz ieprogrammētiem [iestatītiem] aktivēšanas notikumiem (piemēram, reāllaika pulkstenis).
                     Ja ražotājs var mainīt iestatījumus (t. i., konfigurē, izmantojot aparatūras, nevis programmatūras iestatījumus), ražotājs nodrošina, ka šos iestatījumus, izmantojot ražotāja nodrošinātus rīkus, var centralizēti mainīt atbilstīgi klienta vēlmēm.
                  
                  
                     Galddatori
                  
                  
                     
                        
                  
               
                     Integrēti galddatori
                  
                  
                     
                        
                  
               
                     Piezīmjdatori
                  
                  
                     
                        
                  
               
                     Darbstacijas
                  
                  
                     
                        
                  
               
                      
                  
                  
                      
                  
               
                     Mazserveri
                  
                  
                     
                        
                  
               
                     Plānie klienti
                  
                  
                     
                        
                  
               
                      
                  
               Visiem datoriem ar aktivētu WOL virzītu pakešu filtri ir jāiespējo un jāiestata atbilstīgi rūpnīcas standarta konfigurācijai. Kamēr nav panākta vienošanās par vienu standartu (vai vairākiem), partneriem ir savas virzītu pakešu filtru konfigurācijas jāiesniedz EPA un Eiropas Komisijai, lai tās publicētu tīmekļa vietnē un tādējādi veicinātu diskusijas un standarta konfigurāciju izstrādi.
         
            To datoru atbilstības apstiprināšana, kam ir energopatēriņa pārvaldības funkcija
         
         Nosakot to, vai modeļa atbilstību apstiprināt ar WOL funkciju vai bez tās, jāņem vērā šādas prasības:
         
                     a)
                  
                  
                     izslēgts: testē un ziņojumu sagatavo par datora režīma “Izslēgts” piegādes konfigurāciju. Modeļus, ko piegādā ar iespējotu WOL funkciju režīmā “Izslēgts”, testē ar iespējotu WOL. Savukārt modeļus, ko piegādā ar atspējotu WOL funkciju režīmā “Izslēgts”, testē ar atspējotu WOL;
                  
               
                     b)
                  
                  
                     miega režīms: testē un izvērtē miega režīma piegādes konfigurāciju. Modeļus, ko tirgo pa 1. iedaļas V definīcijai atbilstīgiem uzņēmumu kanāliem, testē, tiem atbilstību apstiprina un tos piegādā ar iespējotu/atspējotu WOL atbilstīgi 8. tabulā izklāstītajām prasībām. Ražojumi, ko patērētāji saņem tieši no ražotāja (izmantojot tikai parastos mazumtirdzniecības kanālus), nav jāpiegādā ar iespējotu WOL funkciju miega režīmā; tos var testēt, tiem var apstiprināt atbilstību un tos var piegādāt ar iespējotu vai atspējotu WOL funkciju;
                  
               
                     c)
                  
                  
                     starpniekošana: testē un izvērtē tādu galddatora, integrēta galddatora un piezīmjdatora dīkstāves, miega režīma un režīma “Izslēgts” piegādes konfigurāciju (ar iespējotu vai atspējotu starpniekošanas funkciju). Lai sistēmu uzskatītu par atbilstošu ENERGY STAR tad, ja starpniekošanai izmanto TEC koeficientus, tai ir jāatbilst starpniekošanas standartam, ko EPA un Eiropas Komisija atzinušas par atbilstīgu ENERGY STAR mērķiem. Šādam apstiprinājumam ir jābūt spēkā pirms ražojuma datu iesniegšanas atbilstības izvērtēšanai.
                  
               
            Klienta izstrādāta programmatūra un pārvaldības pakalpojumu pieejamības iepriekšēja nodrošināšana
         
         Partneri ir atbildīgi par ražojumu piegādes konfigurācijas testēšanu un par to, lai ražojums saņemtu ENERGY STAR marķējumu. Ja ražojums šajā posmā atbilst ENERGY STAR un tiek apstiprināta tā atbilstība ENERGY STAR, to var marķēt kā ENERGY STAR atbilstošu ražojumu.
         Ja klients partneri nolīdzis attēlot klienta izraudzītu attēlu, partnerim jārīkojas šādi:
         
                     —
                  
                  
                     partnerim ir jāinformē klients par to, ka partnera ražojums var neatbilst ENERGY STAR prasībām, ja attēlo citu attēlu (ENERGY STAR tīmekļa vietnē ir publicēts klientiem sūtāmās vēstules paraugs),
                  
               
                     —
                  
                  
                     partnerim tā klients ir jāmudina pārbaudīt, vai ražojums atbilst ENERGY STAR prasībām.
                  
               
            Lietotāja informācijas prasības
         
         Lai nodrošinātu to, ka pircēji/lietotāji ir pienācīgi informēti par energopatēriņa pārvaldības priekšrocībām, ražotājs visiem datoriem pievieno vienu no šiem dokumentiem:
         
                     —
                  
                  
                     vai nu papīra, vai elektroniskajā lietotāja rokasgrāmatā publicēta informācija par ENERGY STAR un energopatēriņa pārvaldības priekšrocībām. Informācijai jāatrodas lietotāja rokasgrāmatas sākuma daļā, vai
                  
               
                     —
                  
                  
                     iepakojumā ievietots informatīvs materiāls par ENERGY STAR un energopatēriņa pārvaldības priekšrocībām.
                  
               Abos variantos jāsniedz vismaz šāda informācija:
         
                     —
                  
                  
                     norāde par to, vai piegādes konfigurācijā datoriem ir iespējota energopatēriņa pārvaldības funkcija, un kādi ir energopatēriņa pārvaldības funkcijas iestatījumi (vai nu sistēmas standarta iestatījumi, vai norāde par to, ka standarta iestatījumi atbilst ENERGY STAR optimālas energopatēriņa ekonomijas programmas ieteiktajai ENERGY STAR prasībai par mazāk nekā 15 minūtes ilgu lietotāja neaktivitāti attiecībā uz displeju un mazāk nekā 30 minūtes ilgu neaktivitāti attiecībā uz datoru), un
                  
               
                     —
                  
                  
                     kā pareizi iziet no miega režīma.
                  
               D.   Brīvprātīgi izpildāmās prasības
         
         
            Lietotāja saskarne
         
         Lai gan šīs prasības nav obligātas, ražotājiem ir stingri ieteikts ražojumus izstrādāt atbilstoši energopatēriņa vadība lietotāja saskarnes standartam – standartam IEEE 1621 (oficiāli – “Lietotāju saskarnes elementu standarts to elektronisko ierīču energopatēriņa vadībai, kuras izmanto biroju/patērētāju vidē”). Atbilstība standartam IEEE 1621 nodrošinās to, ka visu elektronisko ierīču energopatēriņa vadības ierīces ir harmonizētākas un intuitīvāk apkalpojamas. Papildu informāciju par standartu skatīthttp://eetd.LBL.gov/Controls.
         4.   TESTĒŠANAS PROCEDŪRAS
         
         Ražotājiem jāveic testi un pašiem jāsertificē modeļi, kas atbilst ENERGY STAR pamatnostādnēm.
         
                     —
                  
                  
                     Attiecībā uz testu norisi partneris apņemas izmantot 9. tabulā norādītās testa procedūras.
                  
               
                     —
                  
                  
                     Testu rezultāti jāziņo attiecīgi EPA vai Eiropas Komisijai.
                  
               Turpmāk izklāstītas testēšanas un ziņošanas papildu prasības.
         1.   Cik iekārtām jāveic TEC vai dīkstāves režīma tests
         
         Sākumā ražotāji var testēt tikai vienas iekārtas atbilstību. Ja pirmās testētās iekārtas energopatēriņš ir vienāds vai mazāks par TEC vai dīkstāves režīma prasībās norādīto energopatēriņu, turklāt starpība starp maksimālo pieļaujamo energopatēriņu un testa rezultātu ir 10 % (vai mazāk) no maksimālā pieļaujamā energopatēriņa, tad jātestē vēl viena identiski konfigurēta tā paša modeļa iekārta. Ražotājiem ir pienākums paziņot abu iekārtu testa rezultātus. Lai apstiprinātu atbilstību ENERGY STAR, abām iekārtām jāatbilst attiecīgā ražojuma vai ražojuma kategorijas TEC vai dīkstāves režīma prasībām par maksimālo energopatēriņu.
         
            Piezīme: minētie papildu testi ir jāveic tikai tāpēc, lai apstiprinātu atbilstību TEC prasībām (galddatori, integrētie galddatori, piezīmjdatori un darbstacijas) un dīkstāves režīma prasībām (mazserveri, plānie klienti); ja jāapstiprina atbilstība minētajām prasībām, tad miega režīmā un režīmā “Izslēgts” jātestē tikai viena iekārta. Šo pieeju ilustrē šādi piemēri.
         1. Piemērs. A kategorijas galddatora TEC vērtībai jābūt 148,0 kWh vai mazāk; tādējādi 133,2 kWh ir 10 % sliekšņvērtība, kuru pārsniedzot ir jāveic papildu tests.
         Ja pirmās iekārtas testa rezultāts ir 130 kWh, papildu tests nav jāveic un modeļa atbilstība ir apstiprināta (130 kWh ir par 12 % efektīvāk, nekā paredzēts specifikācijā, un tāpēc neatrodas 10 % diapazonā).
         Ja pirmās iekārtas testa rezultāts ir 133,2 kWh, papildu tests nav jāveic un modeļa atbilstība ir apstiprināta (133,2 kWh ir precīzi par 10 % efektīvāk, nekā paredzēts specifikācijā).
         Ja pirmās iekārtas testa rezultāts ir 135 kWh, tad, lai apstiprinātu atbilstību, ir jāveic papildu tests (135 kWh ir tikai par 9 % efektīvāk, nekā paredzēts specifikācijā, un tāpēc atrodas 10 % diapazonā).
         Ja divu iekārtu testa rezultāts ir 135 kWh un 151 kWh, modelis neatbilst ENERGY STAR prasībām (kaut arī vidējais aritmētiskais ir 143 kWh), jo viena no vērtībām pārsniedz ENERGY STAR specifikācijā norādīto vērtību.
         Ja divu iekārtu testa rezultāts ir 135 un 147 kWh, modelis atbilst ENERGY STAR prasībām, jo abas vērtības atbilst ENERGY STAR specifikācijā norādītajai vērtībai, proti, 148,0 kWh.
         2. Piemērs. A kategorijas mazserveru dīkstāves energopatēriņam ir jābūt 50 W vai mazākam; tātad ka 45 W ir 10 % sliekšņvērtība, kuru pārsniedzot ir jāveic papildu tests. Veicot modeļa atbilstības apstiprināšanas testus, varētu rasties šādas situācijas.
         Ja pirmās iekārtas testa rezultāts ir 44 W, papildu tests nav jāveic un modeļa atbilstība ir apstiprināta (44 W ir par 12 % efektīvāk, nekā paredzēts specifikācijā, un tādējādi “neietilpst” 10 % diapazonā).
         Ja pirmās iekārtas mērījuma rezultāts ir 45 W, papildu tests nav jāveic un modeļa atbilstība ir apstiprināta (45 W ir precīzi par 10 % efektīvāk, nekā paredzēts specifikācijā).
         Ja pirmās iekārtas testa rezultāts ir 47 W, tad, lai apstiprinātu atbilstību, ir jāveic papildu tests (47 W ir tikai par 6 % efektīvāk, nekā paredzēts specifikācijā, un tāpēc atrodas 10 % diapazonā).
         Ja divu iekārtu testa rezultāts ir 47 W un 51 W, modelis neatbilst ENERGY STAR – pat ja vidējais aritmētiskais ir 49 W – jo viens no testa rezultātiem (51 W) pārsniedz ENERGY STAR specifikācijā norādīto maksimālo vērtību.
         Ja divu iekārtu testa rezultāts ir 47 W un 49 W, modelis atbilst ENERGY STAR, jo abas vērtības atbilst ENERGY STAR specifikācijā norādītajai vērtībai, proti, 50 W.
         2.   Modeļi, kas var darboties ar vairākām maiņstrāvas sprieguma/frekvenču kombinācijām
         
         Ražotāji testē savus ražojumus, ņemot vērā tirgu(-us), kurā(-os) modeļus pārdos un reklamēs kā ENERGY STAR atbilstošus modeļus.
         Attiecībā uz ražojumiem, kurus pārdod kā ENERGY STAR ražojumus vairākos starptautiskajos tirgos un kuru tehniskos datus tāpēc norāda vairākiem ieejas spriegumiem, ražotājiem jāveic testi un jāsniedz informācija par energopatēriņu vai efektivitāti visās attiecīgajās sprieguma/frekvenču kombinācijās. Piemēram, ražotājam, kas nosūta tā paša modeļa ražojumu gan uz Amerikas Savienotajām Valstīm, gan Eiropu, ir jāveic mērījumi, jānodrošina atbilstība specifikācijai un jāpaziņo testēšanas rezultāti gan 115 voltu/60 Hz, gan 230 voltu/50 Hz maiņstrāvai, lai attiecīgo modeli varētu apstiprināt kā ENERGY STAR modeli abos tirgos. Ja modelis atbilst ENERGY STAR prasībām tikai vienā sprieguma/frekvences kombinācijā (piemēram, 115 V/60 Hz), tad to kā ENERGY STAR modeli drīkst apstiprināt un reklamēt tikai tajos reģionos, kuros izmanto testēšanā lietoto sprieguma/frekvences kombināciju (piemēram, Ziemeļamerika un Taivāna).
         9.   tabula
         
         
            Testēšanas procedūras
         
         
                     Ražojuma kategorija
                  
                  
                     Specifikācijas prasība
                  
                  
                     Testa protokols
                  
                  
                     Avots
                  
               
                     Visi datori
                  
                  
                     Barošanas bloka efektivitāte
                  
                  
                     Iekšējs barošanas bloks: Iekšējā barošanas bloka energoefektivitātes vispārējā testa protokols, 6.4.2. versija (Generalised Internal Power Supply Efficiency Test Protocol Rev. 6.4.2)
                     Ārējs barošanas bloks: ENERGY STAR testēšanas paņēmiens ārējiem barošanas blokiem
                     
                        Piezīme: Ja saistībā ar iekšēja barošanas bloka testu vajadzīga papildu informācija/procedūra – papildus iekšēja barošanas bloka energoefektivitātes protokolā izklāstītajai informācijai/procedūrai –, tad partneru pienākums ir attiecīgi EPA vai Eiropas Komisijai pēc pieprasījuma sniegt ziņas par ražojuma pieteikumā norādīto testa konfigurāciju, kas izmantota, lai iegūtu datus par iekšēju barošanas bloku.
                  
                  
                     Iekšējs barošanas bloks: www.efficientpowersupplies.org
                     Ārējs barošanas bloks: www.energystar.gov/powersupplies
                  
               
                     Galddatori, integrētie galddatori un piezīmjdatori
                  
                  
                     ETEC (režīma “Izslēgts”, miega režīma un dīkstāves mērījumi)
                  
                  
                     
                        ENERGY STAR datoru testēšanas metode (5.0 versija), I pielikums, III iedaļa
                  
                  
                     A papildinājums
                  
               
                     Darbstacijas
                  
                  
                     PTEC (režīma “Izslēgts”, miega režīma, dīkstāves un maksimālā energopatēriņa mērījumi)
                  
                  
                     
                        ENERGY STAR datoru testēšanas metode (5.0 versija), I pielikums, III līdz IV iedaļa
                  
               
                     Mazserveri
                  
                  
                     Režīms “Izslēgts” un dīkstāve
                  
                  
                     
                        ENERGY STAR datoru testēšanas metode (5.0 versija), I pielikums, III iedaļa
                  
               
                     Plānie klienti
                  
                  
                     Režīms “Izslēgts”, miega režīms un dīkstāve
                  
                  
                     
                        ENERGY STAR datoru testēšanas metode (5.0 versija), I pielikums, III iedaļa
                  
               3.   Ražojumu grupu [saimju] atbilstības apstiprināšana
         
         Ja specifikācijā izmaiņu nav, tad modeļiem, kuri nav mainīti vai kuriem salīdzinājumā ar iepriekšējā gadā pārdotajiem modeļiem atšķiras tikai gala apstrāde, atbilstību joprojām var apstiprināt, neiesniedzot jaunus testu datus, ja nemainās to konfigurācija. Ja vairākas ražojuma modeļa konfigurācijas vai tipi tirgū laisti kā ražojumu saime vai sērija, tad partneris par modeli var ziņot un ražojuma atbilstību apstiprināt ar vienu modeļa numuru, ja vien visi attiecīgās saimes vai sērijas modeļi atbilst vienai no šīm prasībām:
         
                     —
                  
                  
                     tādu datoru atbilstību, kas būvēti uz vienas platformas un visādā ziņā ir identiski (izņemot korpusu un krāsu), var apstiprināt, iesniedzot testa datus par vienu, reprezentatīvu modeli,
                  
               
                     —
                  
                  
                     ja tirgū laistas vairākas modeļa konfigurācijas, tad partneris par ražojumu var ziņot un apstiprināt ražojuma atbilstību ar vienu modeļa identifikatoru (kas raksturo visaugstākā energopatēriņa konfigurāciju saimē), nevis apstiprināt katru atsevišķu saimes modeli; reprezentatīvajai konfigurācijai jāraksturo vislielākais ražojuma modeļa energopatēriņš. Šajā gadījumā vislielākā energopatēriņa konfigurāciju veido: visjaudīgākais procesors, maksimālā atmiņas konfigurācija, visjaudīgākais GPU utt. Sistēmām, kuras atbilst vairāku kategoriju definīcijām (sk. 3. iedaļas B punktu), atkarībā no konkrētās konfigurācijas ražotāju pienākums ir sniegt ziņas par augstākā energopatēriņa konfigurāciju visām tām kategorijām, kurās tie vēlas apstiprināt sistēmas atbilstību. Piemēram, lai ENERGY STAR piešķirtu sistēmai, ko iespējams konfigurēt vai nu kā A kategorijas, vai B kategorijas galddatoru, ir jāiesniedz ziņas par abu kategoriju augstākā energopatēriņa konfigurāciju. Ja ražojumu iespējams konfigurēt tā, lai tas atbilstu visām trim kategorijām, tad jāiesniedz dati par visu trīs kategoriju augstākā energopatēriņa konfigurāciju. Ražotāji ir atbildīgi par to, ka arī visu pārējo saimes modeļu energoefektivitāte atbilst iesniegtajiem datiem, tostarp arī to modeļu energoefektivitāte, kuri nav testēti vai kuru dati nav iesniegti.
                  
               Visām ar ražojuma modeļa apzīmējumu saistītajām iekārtām/konfigurācijām, par kurām partneris vēlas saņem ENERGY STAR, ir jāatbilst ENERGY STAR prasībām. Ja partneris vēlas apstiprināta tāda modeļa atbilstību, kam ir alternatīvas konfigurācijas, kurām nepiešķirtu ENERGY STAR, tad partnera pienākums ir ENERGY STAR atbilstošajām konfigurācijām piešķirt identifikatoru, kurā iekļauts modeļa nosaukums/numurs, ko partneris piešķīris tikai un vienīgi ENERGY STAR atbilstošām konfigurācijām. Tirgvedības/tirdzniecības materiālos un ENERGY STAR atbilstošo ražojumu sarakstā atbilstošajai konfigurācijai vienmēr norāda minēto identifikatoru (piemēram, modeļa numuru A1234 piešķir pamatkonfigurācijām, bet A1234-ES piešķir ENERGY STAR atbilstošām konfigurācijām).
         5.   SPĒKĀ STĀŠANĀS DIENA
         
         Dienu, kurā ražotāji drīkst sākt ražojumus kvalificēt kā ENERGY STAR ražojumus, uzskatīs par Nolīguma spēkā stāšanās dienu.
         
            Galddatori, integrētie galddatori, piezīmjdatori, darbstacijas, mazserveri
         
         Attiecībā uz galddatoriem, integrētiem galddatoriem, piezīmjdatoriem, darbstacijām, mazserveriem un plānajiem klientiem ENERGY STAR 5.0 versija stājas spēkā 2009. gada 1. jūlijā. Lai saņemtu ENERGY STAR, visiem ražojumiem (tostarp modeļiem, kam atbilstība sākotnēji apstiprināta saskaņā ar 4.0 versiju), kas izgatavoti 2009. gada 1. jūlijā vai vēlāk, ir jāatbilst 5.0 versijas prasībām. Lai saņemtu ENERGY STAR, spēļu konsolēm, kuras izgatavotas 2010. gada 1. jūlijā vai vēlāk, ir jāatbilst 5.0 versijas prasībām. Visi iepriekšējie nolīgumi, kas attiecas uz ENERGY STAR atbilstošiem datoriem, zaudē spēku 2009. gada 30. jūnijā.
         6.   SPECIFIKĀCIJU TURPMĀKĀ PĀRSKATĪŠANA
         
         EPA un Eiropas Komisija patur tiesības grozīt specifikācijas, ja tehnoloģiskas un/vai tirgus izmaiņas ietekmē to lietderīgumu attiecībā uz patērētājiem, nozari vai vidi. Ievērojot pašreizējo politiku, šo specifikāciju pārskatīs, apspriežoties ar nozaru pārstāvjiem. Gadījumā, ja specifikāciju groza, lūdzam ņemt vērā, ka ENERGY STAR netiek automātiski piešķirts uz visu modeļa ražošanas laiku. Lai ražojuma modelim piešķirtu ENERGY STAR, modelim ir jāatbilst tās ENERGY STAR specifikācijas prasībām, kura ir spēkā modeļa izgatavošanas dienā.
      
      
         A pielikums
         
            
               ENERGY STAR testa procedūra datoru energopatēriņa noteikšanai režīmā “Izslēgts”, gatavības režīmā un dīkstāvē
         
         Mērot režīma “Izslēgts”, miega režīma un dīkstāves energopatēriņa līmeni, lai noteiktu, vai datora parametri atbilst ENERGY STAR datoru specifikācijas 5.0 versijā norādītajam diapazonam, jārīkojas šādi: partneriem jāmērī datora piegādes konfigurācijas reprezentatīvās izlases parametri. Tomēr partnerim nav jāņem vērā energopatēriņa izmaiņas, ko datora lietotājs pēc ražojuma iegādes panāk, pievienojot komponentus un mainot BIOS un/vai programmnodrošinājuma iestatījumus. Paredzēts, ka šīs procedūras posmus izpilda izklāstītajā secībā un testētie režīmi vajadzības gadījumā norādīti ar marķējumu.
         Datori ir jātestē to piegādes konfigurācijā un ar piegādes iestatījumiem, izņemot gadījumus, kad šajā A papildinājumā iekļautajā testa procedūrā noteikts citādi. Tie posmi, kuros izmantojama cita konfigurācija/iestatījumi, atzīmēti ar zvaigznīti (*).
         I.   Definīcijas
         
         Ja nav norādīts citādi, visi šajā dokumentā lietotie termini atbilst “ENERGY STAR piešķiršanas kritēriji datoriem” 5.0 versijā izklāstītajām definīcijām.
         1.   UUT: UUT ir akronīms terminam “testējamā iekārta” [unit under test], un šajā gadījumā tas ir dators, ko testē.
         2.   UPS: UPS ir akronīms terminam “nepārtrauktas barošanas bloks” [Uninterruptible Power Supply], un tas nozīmē no pārveidotājiem, pārslēgiem un enerģijas uzkrājējiem, piemēram, akumulatoriem, sastāvošu ierīci, kura nodrošina strāvas padeves nepārtrauktību galvenā barošanas bloka atteices gadījumā.
         II.   Testēšanas prasības
         
         1.   Apstiprināts mērinstruments
         
         Apstiprinātajiem mērinstrumentiem ir šādi parametri (2):
         
                     —
                  
                  
                     jaudas jutība – 1 mW vai augstāka;
                  
               
                     —
                  
                  
                     pieejamās strāvas amplitūdas koeficients – 3 vai vairāk tā nominālajā diapazonā;
                  
               
                     —
                  
                  
                     strāvas iestatījumu diapazona zemākā vērtība – 10 mA vai mazāk,
                  
               Papildus iepriekš minētajiem parametriem ieteikti šādi parametri:
         
                     —
                  
                  
                     frekvenču raksturlīkne – vismaz 3 kHz;
                  
               
                     —
                  
                  
                     kalibrēšana saskaņā ar standartu, kas atbilst ASV Nacionālā Standartu un tehnoloģijas institūta (NIST) standartiem.
                  
               Tāpat vēlams, lai mērinstrumenti spētu precīzi izmērīt vidējo energopatēriņu par jebkuru lietotāja izraudzītu laikposmu (parasti veicot iekšēju matemātisku aprēķinu, kur summāro izmērīto enerģiju dala ar laiku – tā ir visprecīzākā pieeja). Alternatīvs risinājums būtu mērinstruments, kurš jebkurā lietotāja izraudzītā laikposmā enerģiju spēj aprēķināt saskaņā ar šādiem parametriem: 0,1 mWh liela vai mazāka energopatēriņa jutība, aprēķinu laika skalas vienība ir 1 sekunde vai mazāks laika posms.
         2.   Precizitāte
         
         0,5 W lielas vai lielāku jaudu mērījumus veic ar nenoteiktību, kura ar 95 % ticamību ir mazāka vai vienāda ar 2 %. Par 0,5 W mazākas jaudas mērījumus veic ar nenoteiktību, kura ar 95 % ticamību ir 0,01 W vai mazāka. Jaudas mērinstrumenta jutībai jābūt:
         
                     —
                  
                  
                     0,01 W vai augstākai – 10 W lielas vai mazākas jaudas mērījumiem,
                  
               
                     —
                  
                  
                     0,1 W vai augstākai – par 10 W lielākas un līdz 100 W lielas jaudas mērījumiem,
                  
               
                     —
                  
                  
                     1 W vai augstākai – par 100 W lielākas jaudas mērījumiem.
                  
               Visi jaudas mērījumu rezultāti jāizsaka vatos un jānoapaļo līdz divām zīmēm aiz komata. Ja jaudas mērījuma rezultāts ir 10 W vai lielāks, tad rezultātu reģistrē, norādot trīs zīmīgos ciparus.
         3.   Testa apstākļi
         
         
                     Barošanas spriegums
                  
                  
                     Ziemeļamerika/Taivāna:
                  
                  
                     115 (± 1 %) Volts AC, 60 Hz (± 1 %)
                  
               
                     Eiropa/Austrālija/Jaunzēlande:
                  
                  
                     230 (± 1 %) Volts AC, 50 Hz (± 1 %)
                  
               
                     Japāna:
                  
                  
                     100 (± 1 %) Volts AC, 50 Hz (± 1 %)/60 Hz (± 1 %)
                     
                        Piezīme: Ražojumiem ar maksimālo jaudu > 1,5 kW, pieļaujamās sprieguma diapazona pielaides ir ± 4 %
                  
               
                     Kopējais harmoniskais kropļojums – THD (spriegums)
                  
                  
                     < 2 % THD (< 5 ražojumiem ar maksimālo jaudu > 1,5 kW)
                  
               
                     Vides temperatūra
                  
                  
                     23 °C ± 5 °C
                  
               
                     Relatīvais mitrums
                  
                  
                     10–80 %
                  
               
                     (Atsauce: IEC 62301 “Sadzīves elektroiekārtas – nodroses režīma energopatēriņa mērīšana”, 4.2., 4.3. un 4.4. iedaļa.)
                  
               4.   Testa konfigurācija
         
         Datora energopatēriņu mērī un testē no maiņstrāvas avota līdz UUT.
         Ja UUT atbalsta Ethernet, tad tam jābūt savienotam ar Ethernet tīkla komutatoru, kas atbalsta UUT atbalstīto Ethernet datu pārraides ātruma diapazonu. Tīkla savienojumam visu testu laikā jābūt aktīvam.
         III.   Režīma “Izslēgts”, miega režīma un dīkstāves testa procedūra visiem datoriem
         
         Datora maiņstrāvas patēriņa mērījumu veic šādi:
         
            UUT sagatavošana
         
         
                     1.
                  
                  
                     Reģistrē UUT ražotāju un modeļa nosaukumu.
                  
               
                     2.
                  
                  
                     Nodrošina, ka UUT ir savienots ar tīkla resursiem (sk. tālāk tekstā izklāstītās prasības) un ka UUT šo aktīvo savienojumu saglabā visu testēšanas laiku, izņemot īsus sprīžus, mainoties datu pārraides ātrumam.
                     
                                 a)
                              
                              
                                 Galddatoriem, integrētajiem galddatoriem un piezīmjdatoriem jābūt savienotiem ar aktīvu Ethernet (IEEE 802.3) tīkla komutatoru, kā paredzēts II iedaļā “Testa konfigurācija”. Datoram šis aktīvais savienojums ar komutatoru jāsaglabā visu testēšanas laiku, neņemot vērā īsus laika sprīžus, mainoties datu pārraides ātrumam. Ja dators neatbalsta Ethernet, tad tam visu testa laiku jāuztur aktīvs bezvadu tīkla savienojums ar bezvadu tīkla maršrutētāju vai tīkla piekļuves punktu.
                              
                           
                                 b)
                              
                              
                                 Mazserveriem jābūt savienotiem ar aktīvu Ethernet (IEEE 802.3) tīkla komutatoru, kā paredzēts II iedaļā “Testa konfigurācija”, un savienojumam ir jābūt aktīvam.
                              
                           
                                 c)
                              
                              
                                 Plānajiem klientiem, izmantojot aktīvu Ethernet (IEEE 802.3) tīkla komutatoru, jābūt savienotiem ar aktīvu serveri un uz tiem jābūt startētai termināļa/attālinātās pieejas programmatūrai.
                              
                           
               
                     3.
                  
                  
                     Apstiprinātu mērinstrumentu, kas spēj mērīt faktisko jaudu, pievieno maiņstrāvas avotam, kam testa veikšanas nolūkā ir iestatīts vajadzīgais spriegums un frekvence.
                  
               
                     4.
                  
                  
                     UUT pieslēgt pie mērītāja kontaktrozetes. Starp mērinstrumentu un UUT nepievienot ne pagarinātājus, ne UPS. Lai tests būtu derīgs, mērinstrumentu neatvieno, kamēr nav reģistrēti visi režīma “Izslēgts”, miega režīma un dīkstāves energopatēriņa dati.
                  
               
                     5.
                  
                  
                     Reģistrēt maiņstrāvas spriegumu un frekvenci.
                  
               
                     6.
                  
                  
                     Sāknēt datoru un gaidīt, līdz operētājsistēma ir pilnībā ielādēta. Ja vajadzīgs, izpilda operētājsistēmas sākotnējo iestatīšanu un gaida, līdz datņu sākotnējā indeksēšana un pārējie vienreizēji/regulāri izpildāmie procesi ir izpildīti.
                  
               
                     7.
                  
                  
                     Reģistrēt pamata informāciju par datora konfigurāciju – datora tipu, operētājsistēmas nosaukumu un versiju, procesora tipu un darbības ātrumu, kopējās un pieejamās fiziskās atmiņas apjomu utt.
                  
               
                     8.
                  
                  
                     Reģistrēt pamata informāciju par videokarti vai grafikas mikroshēmojumu (ja tāds ir) – videokartes/grafikas mikroshēmojuma nosaukumu, kadru bufera platumu, izšķirtspēju, iebūvētās atmiņas apjomu un bitiem uz pikseli.
                  
               
                     9.
                  
                  
                     * Nodrošināt, ka testējamai iekārtai ir piegādes konfigurācija, tostarp tai ir visas attiecīgās palīgierīces, WOL iestatījumi un standarta gadījumā uzstādītā programmatūra. Testu laikā UUT jābūt konfigurētai atbilstīgi šādām prasībām.
                     
                                 a)
                              
                              
                                 Galddatoru sistēmas, kuras piegādātas bez palīgierīcēm, aprīko ar standarta peli, tastatūru un ārējo datora displeju.
                              
                           
                                 b)
                              
                              
                                 Piezīmjdatoru konfigurācijā jābūt visām piegādes konfigurācijā ietilpstošajām palīgierīcēm, un, ja piezīmjdators aprīkots ar iebūvētu rādītājierīci vai ciparotāju [digitizer], tad nav vajadzīga papildu tastatūra vai pele.
                              
                           
                                 c)
                              
                              
                                 Testu laikā no piezīmjdatora jābūt izņemtai akumulatoru baterijai(-ām). Sistēmām, kas bez akumulatoru baterijas nedarbojas, testu var veikt ar pilnīgi uzlādētu(-ām) akumulatoru bateriju(-ām), ar nosacījumu, ka šo konfigurāciju norāda testa rezultātu ziņojumā.
                              
                           
                                 d)
                              
                              
                                 Bez palīgierīcēm piegādāti mazserveri un plānie klienti jāaprīko ar standarta peli, tastatūru un ārēju datora displeju (ja serverim ir displeja pieslēgvieta).
                              
                           
                                 e)
                              
                              
                                 Ja dators spēj izmantot Ethernet, tad testu laikā jāatslēdz bezvadu sakaru ierīču barošana. Šis nosacījums attiecas uz bezvadu tīkla adapteriem (piemēram, 802.11) un “ierīce – ierīce” tipa bezvadu protokoliem. Savukārt, ja dators neatbalsta Ethernet, tad LAN bezvadu sakaru ierīcēm (piemēram, IEEE 802.11) testa laikā jābūt ieslēgtām, un tām jāuztur aktīvs bezvadu savienojums ar bezvadu tīkla maršrutētāju vai tīkla piekļuves punktu, turklāt savienojumam jāatbalsta kā zemākais, tā augstākais klienta sakaru ierīces datu pārraides ātrums visā testēšanas laikā.
                              
                           
                                 f)
                              
                              
                                 Dīkstāves testa laikā nedrīkst notikt primāro cieto disku energopatēriņa pārvaldība, t. i., rotācijas ātruma samazināšana (spun-down – paņēmiens, ar kuru samazina energopatēriņu), izņemot tad, ja tajos iebūvēta energoneatkarīga kešatmiņa (piemēram, hibrīdie cietie diski). Ja piegādes konfigurācijā ietilpst vairāki iekšējie cietie diski, tad sekundāro, iekšējo disku testa laikā drīkst būt iespējota energopatēriņa samazināšanas funkcija. Ja piegādes konfigurācija papildu cietajiem diskiem nenodrošina samazinātu energopatēriņu, tad minēto cieto disku testēšanas laikā energopatēriņa pārvaldība nedrīkst būt iespējota.
                              
                           
               
                     10.
                  
                  
                     * Datora displeju energopatēriņa iestatījumi (nemainot citus energopatēriņa pārvaldības iestatījumus) jākonfigurē atbilstīgi šīm pamatnostādnēm.
                     
                                 a)
                              
                              
                                 Datori ar ārējo datora displeju (lielākoties galddatori): datora displeja energopatēriņa pārvaldības režīmu iestata tā, lai datora displejs neizslēgtos, un tādējādi nodrošinātu, ka tas visu dīkstāves testa laiku ir ieslēgts (sk. pārējos norādījumus).
                              
                           
                                 b)
                              
                              
                                 Datori ar integrētu galddatora displeju (piezīmjdatori un integrētas sistēmas): energopatēriņa pārvaldības režīmu iestata tā, lai monitors izslēgtos pēc vienas minūtes.
                              
                           
               
                     11.
                  
                  
                     Izslēdz [beidzē] UUT.
                  
               
            Režīma “Izslēgts” testēšana
         
         
                     12.
                  
                  
                     Kad UUT ir beidzēts un atrodas režīmā “Izslēgts”, mērinstrumentu iestata tā, lai faktiskā energopatēriņa rādījumu nolasīšanas intervāls būtu viens vai mazāk rādījumi sekundē. Energopatēriņa rādījumus nolasa vēl piecas minūtes un reģistrē šo piecu minūšu laikā iegūto rādījumu vidējo aritmētisko vērtību (3).
                  
               
            Dīkstāves režīma testēšana
         
         
                     13.
                  
                  
                     Ieslēdz datoru un sāk reģistrēt pagājušo laiku vai nu no datoru ieslēgšanas brīža, vai tūlīt pēc tam, kad beidzies pieteikšanās process [log-in] (ja pieteikšanās vajadzīga sistēmas pilnīgai sāknēšanai). Kad pieteikšanās process ir pabeigts un operētājsistēma ir pilnīgi ielādēta un gatava darbam, aizver visus startēto programmu logus, lai iegūtu operētājsistēmas darbvirsmas standarta ekrānattēlu vai tam līdzvērtīgu ekrānattēlu, kas liecina par to, ka dators ir gatavs darbam. Piecas līdz 15 minūtes pēc operētājsistēmas sākotnējās ielādes vai pieteikšanās procesa beigām sāk nolasīt faktiskos energopatēriņa rādījumus (intervāls – vismaz viens mērījums sekundē). Energopatēriņa rādījumus nolasa vēl piecas minūtes un reģistrē šo piecu minūšu laikā iegūto rādījumu vidējo aritmētisko vērtību.
                  
               
            Miega režīma testēšana
         
         
                     14.
                  
                  
                     Pēc dīkstāves testa pabeigšanas pāriet uz datora miega režīmu. Vajadzības gadījumā mērinstrumentu atiestata, tad sāk nolasīt faktiskos energopatēriņa rādījumus (intervāls – vismaz viens mērījums sekundē). Energopatēriņa rādījumus nolasa vēl piecas minūtes un reģistrē šo piecu minūšu laikā iegūto rādījumu vidējo aritmētisko vērtību.
                  
               
                     15.
                  
                  
                     Ja testē gan iespējotu, gan atspējotu WOL miega režīmam, tad iziet no miega režīma (datoru aktivizē) un ar operētājsistēmas vai citas programmatūras iestatījumiem maina miega režīma WOL iestatījumu. Vēlreiz pāriet uz miega režīmu, un atkārto 14. posmu, kurā reģistrē šīs alternatīvās konfigurācijas energopatēriņu miega režīmā.
                  
               
            Testa rezultātu ziņošana
         
         
                     16.
                  
                  
                     Testa rezultāti jāziņo attiecīgi vai nu EPA, vai Eiropas Komisijai, turklāt jānodrošina, ka ir sniegta visa pieprasītā informācija, tostarp, energopatēriņa vērtības dažādajos režīmos un komplektācijai atbilstīgā korekcija, ko atļauts piemērot galddatoriem, integrētajiem galddatoriem un piezīmjdatoriem.
                  
               IV.   Darbstaciju maksimālās jaudas tests
         
         Darbstaciju maksimālo jaudu nosaka, vienlaicīgi izpildot divus nozares standarta etalonuzdevumus: Linpack, ar ko noslogo pamatsistēmu (piemēram, procesoru, atmiņu utt.), un SPECviewperf® (jaunākā UUT paredzētā versija), ar ko noslogo sistēmas GPU. Papildu informācija par šiem etalonuzdevumiem publicēta šajās vietnēs, kur tos iespējams bez maksas arī lejupielādēt.
         
                     
                        Linpack
                     
                  
                  
                     
                        http://www.netlib.org/linpack/
                     
                  
               
                     SPECviewperf®
                  
                  
                     http://www.spec.org/benchmarks.html#gpc
                  
               Viena UUT jātestē trīs reizes, un visi trīs mērījumi nedrīkst pārsniegt ± 2 % pielaidi attiecībā pret trīs maksimālās jaudas mērījumu vidējo aritmētisko.
         Darbstacijas maksimālā maiņstrāvas patēriņa mērījumu veic šādi:
         
            UUT sagatavošana
         
         
                     1.
                  
                  
                     Apstiprinātu mērinstrumentu, kas spēj mērīt faktisko energopatēriņu, pievieno maiņstrāvas jauda avotam, kam testam veikšanas nolūkā ir iestatīts vajadzīgais spriegums un frekvence. Mērinstrumentam jāspēj saglabāt un izvadīt testā iegūto maksimālās jaudas mērījumu vai arī jāspēj citādi konstatēt maksimālo jaudu.
                  
               
                     2.
                  
                  
                     UUT pieslēdz pie mērinstrumenta kontaktrozetes. Starp mērinstrumentu un UUT nedrīkst būt pieslēgti ne pagarinātāji, ne UPS.
                  
               
                     3.
                  
                  
                     Reģistrēt maiņstrāvas spriegumu.
                  
               
                     4.
                  
                  
                     * Sāknēt datoru un, ja tas nav izdarīts, uzstādīt Linpack un SPECviewperf, kā norādīts minētajās tīmekļa vietnēs.
                  
               
                     5.
                  
                  
                     Iestatīt visus Linpack noklusējuma iestatījumus konkrētajai UUT arhitektūrai un iestatīt tādu masīva izmēru “n”, kas testa laikā nodrošinātu maksimālu noslodzi.
                  
               
                     6.
                  
                  
                     Nodrošināt, ka ir ievērotas SPEC organizācijas izstrādātās SPECviewperf izmantošanas pamatnostādnes.
                  
               
            Maksimālās jaudas testēšana
         
         
                     7.
                  
                  
                     Mērinstrumentu iestata tā, lai faktiskā energopatēriņa rādījumu nolasīšanas intervāls būtu viens vai mazāk mērījumi sekundē, un sāk veikt mērījumus. Startē SPECviewperf un tik daudzas Linpack sesijas, cik vajadzīgas, lai sistēma būtu pilnīgi noslogota.
                  
               
                     8.
                  
                  
                     Nolasa jaudas rādījumus, līdz SPECviewperf un visas Linpack sesijas ir beigušas darbību. Reģistrēt testa maksimālo jaudas rādījumu.
                  
               
            Testa rezultātu ziņošana
         
         
                     9.
                  
                  
                     Testa rezultāti jāziņo attiecīgi EPA vai Eiropas Komisijai, turklāt jānodrošina, ka ir sniegta visa pieprasītā informācija.
                  
               
                     10.
                  
                  
                     Iesniedzot datus, ražotāju pienākums ir sniegt šādas ziņas:
                     
                                 a)
                              
                              
                                 
                                    Linpack vajadzībām iestatītā “n” vērtība (masīva izmērs);
                              
                           
                                 b)
                              
                              
                                 testa laikā vienlaicīgi atvērto Linpack sesiju skaits;
                              
                           
                                 c)
                              
                              
                                 testam izmantotā SPECviewperf versija;
                              
                           
                                 d)
                              
                              
                                 visas Linpack un SPECviewperf kompilēšanai veiktās kompilatora optimizācijas; un
                              
                           
                                 e)
                              
                              
                                 gala lietotājiem paredzēts priekškompilētais Linpack, gan SPECviewperf binārais fails (lejupielādei un lietošanai). Tos var izplatīt vai nu centralizēta standartu struktūra (piemēram, SPEC), vai aprīkojuma ražotājs (OEM), vai iesaistītā trešā puse.
                              
                           
               V.   Nepārtraukta verifikācija
         
         Šajā testēšanas procedūrā aprakstīta vienas iekārtas atbilstības testēšanas metode. Lai nodrošināt dažādu sēriju produkti atbilstību ENERGY STAR prasībām, stingri ieteikts testēšanas procesu nepārtraukt.
      
      
         B papildinājums
         
            Aprēķinu paraugs
         
         I.   Galddatori, integrētie galddatori un piezīmjdatori: šeit sniegts TEC aprēķinu paraugs, nolūkā izklāstīt, kā atbilstības līmeni nosaka, izmantojot funkciju papildinātājus un darbības režīma mērījumu vērtības, piemēram, ETEC novērtēšana A kategorijas piezīmjdatoriem (iebūvēts GPU, 8 GB atmiņa, 1 cietais disks).
         
                     1.
                  
                  
                     Mērījumu vērtības, kas iegūtas A papildinājumā izklāstītajā testā.
                     
                                 —
                              
                              
                                 Režīms “Izslēgts” = 1 W
                              
                           
                                 —
                              
                              
                                 Miega režīms = 1,7 W
                              
                           
                                 —
                              
                              
                                 Dīkstāve = 10 W
                              
                           
               
                     2.
                  
                  
                     Aprēķina piemērojamās funkciju korekcijas vērtību.
                     
                                 —
                              
                              
                                 Iebūvētā grafikas karte? Neattiecas uz augstākās klases grafikas kartēm.
                              
                           
                                 —
                              
                              
                                 Uzstādīta 8 GB atmiņa. Atbilst atmiņas korekcijas līmenim: 8 GB atbilst 1,6 kWh korekcijai (4 · 0,4 kWh).
                              
                           
               
                     3.
                  
                  
                     TEC aprēķinam izmanto 2. tabulā norādītos koeficientus.
                     
                                 —
                              
                              
                                 
                                    2. tabula (parastais piezīmjdators)
                                 
                                             (%)
                                          
                                       
                                             TIzslēgts
                                             
                                          
                                          
                                             60
                                          
                                       
                                             Tmiega
                                             
                                          
                                          
                                             10
                                          
                                       
                                             Tdīkstāves
                                             
                                          
                                          
                                             30
                                          
                                       
                           
                                 —
                              
                              
                                 ETEC = (8 760/1 000) · (PIzlēgts · TIzlēgts + Pmiega · Tmiega + Pdīkstāves · Tdīkstāves),
                              
                           
                                 —
                              
                              
                                 = (8 760/1 000) · (PIzlēgts · 0,60 + Pmiega · 0,10 + Pdīkstāves · 0,30),
                              
                           
                                 —
                              
                              
                                 = (8 760/1 000) · (1 · 0,60 + 1,7 · 0,10 + 10 · 0,30),
                              
                           
                                 —
                              
                              
                                 = 33,03 kWh,
                              
                           
               
                     4.
                  
                  
                     Aprēķina testētā datora TEC normu, pie TEC pamatvērtības (1. tabula) pieskaitot funkciju korekcijas koeficientus (2. posms).
                     
                                 —
                              
                              
                                 
                                    1. tabula (piezīmjdators)
                                 
                                             (kWh)
                                          
                                       
                                             Piezīmjdatori
                                          
                                       
                                             A kategorija
                                          
                                          
                                             40
                                          
                                       
                                             B kategorija
                                          
                                          
                                             53
                                          
                                       
                                             C kategorija
                                          
                                          
                                             88,5
                                          
                                       
                           
                                 —
                              
                              
                                 
                                    ENERGY STAR TEC norma = 40 kWh + 1,6 kWh = 41,6 kWh
                              
                           
               
                     5.
                  
                  
                     Lai pārbaudītu, vai modelis atbilst ENERGY STAR, ETEC salīdzina ar ENERGY STAR TEC normu (4. posms).
                     
                                 —
                              
                              
                                 A kategorijas TEC norma: 41,6 kWh
                              
                           
                                 —
                              
                              
                                 ETEC: 33,03 kWh,
                              
                           
                                 —
                              
                              
                                 33,03 kWh < 41,6 kWh,
                              
                           Piezīmjdators atbilst ENERGY STAR prasībām.
                  
               II.   Darbstacijas: šeit sniegts PTEC aprēķinu piemērs darbstacijai ar diviem cietajiem diskiem.
         
                     1.
                  
                  
                     Mērījumu vērtības, kas iegūtas A papildinājumā izklāstītajā testā.
                     
                                 —
                              
                              
                                 Režīms “Izslēgts” = 2 W
                              
                           
                                 —
                              
                              
                                 Miega režīms = 4 W
                              
                           
                                 —
                              
                              
                                 Dīkstāve = 80 W
                              
                           
                                 —
                              
                              
                                 Maksimālā jauda = 180 W
                              
                           
               
                     2.
                  
                  
                     Atzīmē uzstādītu cieto disku skaitu.
                     
                                 —
                              
                              
                                 Testa laikā uzstādīti divi cietie diski.
                              
                           
               
                     3.
                  
                  
                     PTEC aprēķinam izmanto 4. tabulā norādītos koeficientus.
                     
                                 —
                              
                              
                                 
                                    4. tabula
                                 
                                 
                                             (%)
                                          
                                       
                                             TIzslēgts
                                             
                                          
                                          
                                             35
                                          
                                       
                                             Tmiega
                                             
                                          
                                          
                                             10
                                          
                                       
                                             Tdīkstāves
                                             
                                          
                                          
                                             55
                                          
                                       
                           
                                 —
                              
                              
                                 PTEC = (0,35 · PIzslēgts + 0,10 · Pmiega + 0,55 · Pdīkstāves),
                              
                           
                                 —
                              
                              
                                 = (0,35 · 2 + 0,10 · 4 + 0,55 · 80),
                              
                           
                                 —
                              
                              
                                 = 45,10 W,
                              
                           
               
                     4.
                  
                  
                     Izmantojot 3. tabulā doto formulu, aprēķina PTEC normu.
                     
                                 —
                              
                              
                                 PTEC = 0,28 · [Pmax + (# HDD · 5)],
                              
                           
                                 —
                              
                              
                                 PTEC = 0,28 · [180 + (2 · 5)],
                              
                           
                                 —
                              
                              
                                 PTEC = 53,2,
                              
                           
               
                     5.
                  
                  
                     Lai pārbaudītu, vai modelis atbilst ENERGY STAR, koriģēto PTEC vērtību salīdzina ar ENERGY STAR normu.
                     
                                 —
                              
                              
                                 45,10 < 53,2,
                              
                           Darbstacija atbilst ENERGY STAR prasībām.
                  
               
      
         (1)  Starpniekotājdators ir dators, kas uztur pilnu tīkla savienojamību atbilstīgi šo specifikāciju 1. iedaļā iekļautajai definīcijai. Lai, izmantojot starpniekošanas koeficientus, sistēmu uzskatītu par atbilstīgu ENERGY STAR prasībām, tai ir jāatbilst nepatentētas starpniekošanas standarta prasībām, ko EPA un Eiropas Komisija ir atzinusi par tādām, kas atbilst ENERGY STAR mērķiem. Šādam apstiprinājumam ir jābūt spēkā pirms ražojuma datu iesniegšanas atbilstības izvērtēšanai. Papildu informāciju un testēšanas prasības sk. 3. iedaļas C daļā (to datoru atbilstības apstiprināšana, kam ir energopatēriņa pārvaldības funkcija).
      
         (2)  Apstiprināto mērinstrumentu parametri pārņemti no IEC 62301 Ed 1.0: Nodroses energopatēriņa mērījumi.
      
         (3)  Pilnīgi funkcionāli laboratorijas mērinstrumenti rādījumus var summēt par noteiktu testa periodu un automātiski uzrādīt vidējo vērtību. Izmantojot citus mērinstrumentus, lietotājam piecu minūšu periodā ik pēc 5 sekundēm jānolasa mainošos rādījumu virkne un vidējā vērtība jāaprēķina manuāli.